صدر ٹاؤن

صدر ٹاؤن پاکستان کے صوبہ سندھ کے دار الحکومت کراچی کے 18 قصبہ جات میں سے ایک ہے۔ اگست 2000ء میں بلدیاتی نظام متعارف کرائے جانے کے ساتھ ہی کراچی ڈویژن اور اس کے اضلاع کا خاتمہ کر کے کراچی شہری ضلعی حکومت کا قیام عمل میں لایا گیا۔ اس کے نتیجے میں شہر کو 18 قصبہ جات (ٹاؤنز) میں تقسیم کر دیا گیا جن میں صدر ٹاؤن بھی شامل ہے۔ مردم شماری پاکستان ۲۰۲۳ء کے مطابق صدر سب ڈویژن کی آبادی ایک لاکھ انسٹھ ہزار 159,363 افراد پر مشتمل ہے۔

 تاریخ 

صدر ٹاؤن شہر کے قدیم ترین علاقوں کا حامل ہے جس میں کھارادر اور میٹھادر نو آبادیاتی دور سے بھی قدیم تاریخ رکھتے ہیں۔ نو آبادیاتی دور میں صدر کر کراچی کے مرکز کی حیثیت حاصل رہی اور 1947ء سے 1960ء کی دہائی تک اس کی یہ حیثیت برقرار رہی جب وفاقی حکومت کی دفاتر اسی علاقے میں واقع تھے۔ اب وفاقی حکومت کی جانب حکومت سندھ کے دفاتر یہاں واقع ہیں۔ نو آبادیاتی دور کی کئی عمارات اب بھی یہاں کی زینت ہیں جیسا کہ سندھ اسمبلی کی عمارت، جناح ہال اور سندھ کلب وغیرہ۔

2015 میں، صدر ٹاؤن کو ضلع کراچی جنوبی کے قصبہ کے طور پر دوبارہ منظم کیا گیا۔

 علم آبادیات 

زبانیں

مردم شماری پاکستان ۲۰۲۳ء کے مطابق صدر سب ڈویژن کی آبادی 159,363 ہے جن میں 75,605 اردو بولتے ہیں جبکہ 24,427 پنجابی، 18,280 سندھی، 12,848 پشتو، 12,435 ہندکو، 3,304 سرائیکی، 1,291 بلوچی، 760 کشمیری اور 10,413 افراد دیگر زبانیں بولتے ہیں۔

مذاہب

مردم شماری پاکستان ۲۰۲۳ء کے مطابق صدر سب ڈویژن میں 139,240 مسلمان، 11,407 مسیحی، 7,877 ہندو، 501 پارسی، 103 احمدی، 78 سکھ، 157 دیگر مذاہب کے افراد ہیں۔

 جغرافیہ 

صدر ٹاؤن کے مشرق میں جمشید ٹاؤن اور کلفٹن چھاؤنی، جنوب میں کیماڑی ٹاؤن اور بحیرہ عرب اور مغرب میں [[لیاری ٹاؤن واقع ہے۔ شمال میں نئی کراچی ٹاؤن، مشرق میں گلبرگ ٹاؤن، جنوب میں لیاقت آباد ٹاؤناور مغرب میں سائٹ ٹاؤن واقع ہیں۔

یہاں کا کاروباری علاقہ کراچی کے اہم ترین مراکز میں سے ایک ہے جس میں صدر بازارسب سے مشہور ہے۔ کلفٹن کا ساحلی علاقہ کراچی کی مشہور ترین تفریح گاہوں میں سے ایک ہے جہاں باغ ابن قاسم اور جہانگیر کوٹھاری پریڈ مقامی و غیر مقامی سیاحوں کی توجہ کا مرکز بنے رہتے ہیں۔ علاوہ ازیں شہر کا مرکزی بس اڈا اور مرکزی ریلوے اسٹیشن بھی اسی قصبے میں واقع ہے۔

 انتظامی تقسیم 

صدر ٹاؤن مندرجہ ذیل 11 یونین کونسلوں (مع آبادی) میں تقسیم ہے:
 پرانا حاجی کیمپ (آبادی: )
 سول لائنز (آبادی: )
 سٹی ریلوے کالونی (آبادی: )
 صدر (آبادی: )
 کلفٹن (آبادی: )
 کھارادر (آبادی: ) کہکشاں (آبادی: )
 گارڈن (آبادی: )
 گزدر آباد (آبادی: )
 ملت نگر (آبادی: )
 نانک واڑہ (آبادی: )

 نگار خانہ 

 لفظیات 
لفظ صدر کا عام طور پر مطلب ہے "مرکز" (ایک بستی کا) اور "سردار" (لوگوں یا کسی تنظیم کا) بھی۔ صدر کا لفظ ڈھیلے طور ر انگریزی اصطلاح "ڈاؤن ٹاؤن" کے ہم معنی جا سکتا ہے کیونکہ یہ ریاستہائے متحدہ میں واقع کسی خاص شہر کے ڈاون ٹاؤن کے ساتھ مشترکہ خصوصیات کا اشتراک کرتا ہے۔ اس میں تاریخی علاقوں اور پرکشش مقامات کا مرکز شہر میں ہونا وغیرہ شامل ہیں۔
 محل وقوع 
صدر ٹاؤن کراچی کے نوآبادیاتی مرکز میں واقع ہے۔ اس کے اطراف میں، مشرق میں جمشید ٹاؤن اور کلفٹن چھاؤنی، جنوب میں کیماڑی ٹاؤن اور بحیرہ عرب اور مغرب میں لیاری ٹاؤن واقع ہے۔ آبادی کی اکثریت بھارتی گجرات سے آنے والے مہاجروں کی نسل سے ہے۔ گجراتی بولنے والے لوگوں میں تجارتی برادریاں ہیں جیسے میمن، بوہرہ، گودھرا، اسماعیلی، کھتری، گھانچی، پٹنی، کاٹھیاواڑی، مارواڑی وغیرہ۔ 
 حوالہ جات 

 بیرونی روابط 
 کراچی شہری حکومت کی باضابطہ سائٹ
 شہری حکومت کی ویب گاہ پر صدر ٹاؤن کا صفحہ


زمرہ:پاکستان کے ساحلی شہر اور قصبہ جات
زمرہ:کراچی کے قصبہ جات
زمرہ:کراچی کے نواحی علاقے
زمرہ:کلفٹن، کراچی
زمرہ:ضلع کراچی جنوبی